Andijon shahridagi Sharda universiteti
Oʻzbekiston Sharda Universiteti — Andijon viloyatidagi,xorijiy xususiy oliy taʼlim muassasasi. 2019-yil 15-yanvar kuni Andijon viloyat hokimi Shuhratbek Abdurahmonov Hindistonga tashrif buyurdi. Rasmiy tashrifning dastlabki kunida Hindistonning Sharda universiteti bilan memorandum imzolangan. Unga koʻra, ushbu nufuzli universitet viloyatda oʻz filialini ochgan va 100 million AQSH dollarilik investitsiya kiritgan. Sharda universiteti (asosiy binosi) Hindiston Respublikasining Katta Noida shahrida joylashgan boʻlib, unda 20 mingdan ortiq talabalar muhandislik, tibbiyot, xorijiy tillar tadqiqotlari, menejment boshqaruvi, sanʼat, arxitektura hamda boshqa koʻplab mutaxassisliklar boʻyicha tahsil oladi. Universitet dunyoning 110 dan ziyod yuqori oliygohlari bilan shartnomalar imzolagan. — Oʻzbekiston Sharda Universiteti talabalari uchun noyob afzalliklar: — Oʻzbekistondagi universitet filiallari talabalari Shardaning Katta Noida yoki Agradagi filiallarida bir yil davomida (qoʻshimcha kontrakt toʻlovlarsiz) almashinuv dasturi doirasida oʻqishni tanlashlari mumkin. — Talabalar, shuningdek, Dehlidagi yetakchi korporativ kompaniyalarda yoki „Sharda Group“ kompaniyalarida 6 oylik sanoat amaliyotini oʻtashlari mumkin. Oʻzbekiston Sharda Universiteti barchaga jahon darajasidagi taʼlim berish maqsadiga muvofiq tashkil etilgan. Bu Oʻzbekistondagi birinchi toʻliq xususiy universitet boʻlib, u Yevroosiyo talabalari uchun jahon standartlariga mos kadr boʻlib yetishishda koʻprik vazifasini oʻtashni rejalashtirilmoqda. Sharda Universiteti talabalarining 27%i 85+ mamlakatdan kelgan. Universitet yillar davomida Osiyodagi yetakchi taʼlim, tadqiqot va innovatsiya markazlaridan biriga aylangan. Kelgusi bir necha yil ichida Andijondagi universitet filiali muhandislik, menejment, tibbiyot, stomatologiya, huquq, arxitektura, dizayn, jurnalistika va ommaviy kommunikatsiya, hamshiralik ishi, biotexnologiya, oziq-ovqat va koʻplab shu kabi turli yoʻnalishlar boʻyicha eng zamonaviy taʼlim markaziga aylanishni rejalashtirgan. Oʻzbekiston Sharda Universiteti ham butun insoniyatga foyda keltiradigan tadqiqot va innovatsiyalarni ilgari surish uchun mukammall markazlarini tashkil etish arafasida.